黃埔站 (香港)

黃埔站（粵拼：wong4 bou3 zaam6；英文：Whampoa Station）係香港港鐵觀塘綫嘅車站。因為黃埔花園好多人，所以想設站；呢嗰站亦係因為黃埔花園得名，喺2016年10月23號通車。 由於單月台設計容納唔到所有觀塘綫嘅車，所以觀塘綫喺好多人嘅繁忙時間嘅列車服務，會用梅花間竹嘅方式，一班用黃埔站做終站，另一班喺何文田站終止服務並且用何文田站底層隧道返去何文田站載客，好似家下青衣站（東涌綫）繁忙時間嘅列車服務。因此，黃埔站喺繁忙時間嘅班次會係4分鐘一班，而唔係觀塘綫其它站嘅2分鐘一班。 車站結構 車站樓層 黃埔站有3層，地面係車站出口（部份出口喺商場地庫），另外喺地底有車站大堂同埋1個側式月台畀乘客搭車。 月台 由於車站選址周圍都係大廈樁柱又滿布公共設施同喉管電線，能夠施工嘅空間有限，所以只有1個側式月台畀乘客上落，情況類似現時寶琳站、迪士尼站同博覽館站單月台設計，乘客落車之後，列車就會改為相反方向，畀乘客進入列車前往調景嶺方向。 車站出口 黃埔站有六個出口，位置如下： 西面大堂 A - 民兆街 民兆街、紅磡廣場、紅磡商業中心、紅磡市政大廈、黃埔新邨、紅磡邨、家維邨 設有升降機往返地面 B - 紅磡道 紅磡道、海濱南岸、半島豪庭、紅磡灣中心 設有失明人士引導徑往返地面 東面大堂 C - 船景街 C1 - 天地時尚坊 C2 - 船景街、黃埔花園二期、四期、十一期、十二期、黃埔美食坊、黃埔天地家居庭、黃埔天地聚寶坊、新城電台 設有升降機往返地面 D - 德安街 D1 - AEON STYLE黃埔、新城電台 D2 - 德安街、大環山公園、大環山游泳池、海逸豪園、黃埔花園五期、七期、九期、十期、聖公會奉基千禧小學 設有失明人士引導徑往返地面 鄰接車站 接駁交通 九巴： 5D、8A、8P、11X、12A、30X、85S、85X、230X、297、297P 城巴： 796X、A25、E23、E23A、N23、NA20 過海隧道巴士： 107P、115、115P 嶼巴： 1R 專線小巴： 2、2A、13、26、26A、26M、26X 利用狀況 車站位於香港紅磡。由於現時土瓜灣一帶無鐵路途經，因此嗰區有唔少乘客搭小巴去呢個站轉港鐵。另外，由於車站鄰近黃埔天地、黃埔花園、黃埔新邨、海濱南岸、海逸豪園等多座住宅、商場同百貨公司，亦有喺紅磡工業區嘅上班族使用，因此每日有唔少乘客進出，大部份使用車站出入閘嘅人流都係住喺黃埔同紅磡嘅居民、返工人士、中小學生、食客、娛樂同購物人士。另外，喺港鐵通車前市民來往黃埔同香港島、油麻地、旺角、深水埗等地，都需要經漆咸道北、加士居道、紅磡海底隧道等幹道，喺繁忙時間飽受呢啲道路塞車之苦，加上巴士綫需要兜紅磡灣，令車程增加唔少，不過自從觀塘綫延綫通車之後，來往黃埔同各區嘅車程慳返唔少，令唔少市民已經逐漸改為乘搭港鐵出入黃埔一帶。而原先途經深水埗、旺角、油麻地嘅九巴212線更因為大量乘客嘅流失而被取消。 上一站‧下一站 列車班次 參考 出面網頁 港鐵公司－黃埔站街道圖 港鐵公司－黃埔站位置圖 港鐵公司－黃埔站列車服務時間